**21/2022.**

**JEGYZŐKÖNYV**

*Üllés Nagyközségi Önkormányzat Képviselő-testületének*

*2022. november 18-i munkaterv szerinti, nyílt üléséről*

*Tfik-ban való rögzítés: 2022. november*

**Mellékletek:**

1.) Meghívó

2.) Jelenléti ívek

3.) Beszámoló a lejárt határidejű határozatok végrehajtásáról

4.)Rendelet-tervezet az Önkormányzati tulajdonú bérlakások és nem lakás célú helyiségek bérbeadásáról

5.) Üllés Nagyközségi Önkormányzat 19/2022.(XI.19.) önkormányzati rendelete az Önkormányzati tulajdonú bérlakások és nem lakás célú helyiségek bérbeadásáról

6.) Rendelet-tervezet az élelmezési nyersanyagköltségről és étkezési díjakról szóló 12/2022. (VIII.05.) önkormányzati rendelet módosításáról

7.) Üllés Nagyközségi Önkormányzat 20/2022.(XI.19.) önkormányzati rendelete az élelmezési nyersanyagköltségről és étkezési díjakról szóló 12/2022. (VIII.05.) önkormányzati rendelet módosításáról

8.) Rendelet-tervezet „A személyes gondoskodást nyújtó szociális ellátásokról és azok térítési díjairól” szóló 16/2021. (XI. 18.) önkormányzati rendelet módosításáról

9.) Üllés Nagyközségi Önkormányzat 21/2022.(XI.19.) önkormányzati rendelete A személyes gondoskodást nyújtó szociális ellátásokról és azok térítési díjairól” szóló 16/2021. (XI. 18.) önkormányzati rendelet módosításáról

10.) Rendelet-tervezet A gyermekvédelem helyi rendszeréről szóló 15/2021.(XI.18.) önkormányzati rendelet módosításáról

11.) Üllés Nagyközségi Önkormányzat 22/2022.(XI.19.) önkormányzati rendelete A gyermekvédelem helyi rendszeréről szóló 15/2021.(XI.18.) önkormányzati rendelet módosításáról

12.) Üllés Nagyközség 2023. évi belső ellenőrzési programja és a 2023. évi ellenőrzési terv időrendi táblázata

13.) Használati és Szolgáltatási Szabályzat módosítása

14.) Döntés az Önkormányzat tulajdonában lévő ingatlanok értékesítéséről

15.) Igazgatási szünet elrendelése

16.) A Magyar Telekom Nyrt. és Üllés Nagyközségi Önkormányzat közötti bérleti szerződés

1. sz. módosítása

17.) Megállapodás-módosítás vérminták levételére és szállítására vonatkozó feladatok ellátására

18) Haszonbérleti díj meghatározása

19.) Szálláshely elnevezés

20.) MERCEDES-BENZ SPRINTER típusú autóbusz, valamint a FORD TOURNEO típusú mikrobusz üzemeltetési szabályzata

21.) Villamosenergia központosított közbeszerzési eljáráshoz csatlakozás

22.) Pénzügyi- és Ügyrendi Bizottság jegyzőkönyve

Üllés Nagyközségi Önkormányzat Képviselő-testületének

2022. november 18-i munkaterv szerinti, nyílt ülésén meghozott

**H A T Á R O Z A T O K**

**153/2022(XI.18.) önkormányzati határozat** 8.o.

**Tárgy:** A Képviselőtestület 2022. november 18-i munkaterv szerinti, nyílt ülésének napirendi pontja

**154/2022.(XI.18.) önkormányzati határozat** 10.o.

**Tárgy**: Tájékoztató lejárt határidejű képviselőtestületi határozatok végrehajtásáról

**155/2022.(XI.18.) önkormányzati határozat**  13.o.

**Tárgy:** Üllés Nagyközség 2023. évi belső ellenőrzési programja és a 2023. évi ellenőrzési terv időrendi táblázata

**156/2022. (XI.18.) önkormányzati határozat**  13.o.

**Tárgy:** Használati és Szolgáltatási Szabályzat módosítása

**157/2022. (XI. 18.) önkormányzati határozat** 14.o.

**Tárgy:** Döntés az Önkormányzat tulajdonában lévő ingatlanok értékesítéséről

**158/2022.(XI.18.) önkormányzati határozat** 16.o.

**Tárgy:** Téli igazgatási szünet elrendelése

**159/2022. (XI.18.) önkormányzati határozat** 17.o.

**Tárgy:** A Magyar Telekom Nyrt. és Üllés Nagyközségi Önkormányzat közötti bérleti szerződés 1. számú módosítása

**160/2022. (XI.18.) önkormányzati határozat**  18.o.

**Tárgy:** Megállapodás-módosítás vérminták levételére és szállítására vonatkozó feladatok ellátására

**161/2022.(XI.18.) önkormányzati határozat**  19.o.

**Tárgy:** Haszonbérleti díj meghatározása

**162/2022. (XI. 18.) önkormányzati határozat**  20.o.

**Tárgy:** Szálláshely elnevezése

**163/2022. (XI.18.) önkormányzati határozat** 21.o.

**Tárgy:** MERCEDES-BENZ SPRINTER típusú autóbusz, valamint a FORD TOURNEO típusú mikrobusz üzemeltetési szabályzata

**164/2022. (XI. 18.) önkormányzati határozat**  22.o.

**Tárgy:** Villamosenergia központosított közbeszerzési eljáráshoz csatlakozás

Üllés Nagyközségi Önkormányzat Képviselő-testületének

2022. november 18-i munkaterv szerinti, nyílt ülésén megalkotott

**R E N D E L E T E K**

**19/2022.(XI.19.) ÖNKORMÁNYZATI RENDELETE**  10.o.

AZ ÖNKORMÁNYZATI TULAJDONÚ BÉRLAKÁSOK ÉS NEM LAKÁS CÉLÚ HELYISÉGEK BÉRBEADÁSÁRÓL

**20/2022.(XI.19.) ÖNKORMÁNYZATI RENDELETE**  11.o.

AZ ÉLELMEZÉSI NYERSANYAGKÖLTSÉGRŐL ÉS ÉTKEZÉSI DÍJAKRÓL SZÓLÓ 12/2022.(VIII.05.) ÖNKORMÁNYZATI RENDELET MÓDOSÍTÁSÁRÓL

**21/2022.(XI.19.) ÖNKORMÁNYZATI RENDELETE**  12.o.

A SZEMÉLYES GONDOSKODÁST NYÚJTÓ SZOCIÁLIS ELLÁTÁSOKRÓL ÉS AZOK TÉRÍTÉSI DÍJAIRÓL SZÓLÓ 16/2021.(XI.18.) ÖNKORMÁNYZATI RENDELET MÓDOSÍTÁSÁRÓL

**22/2022.(XI.19.) ÖNKORMÁNYZATI RENDELETE** 12.o.

A GYERMEKVÉDELEM HELYI RENDSZERÉRŐL SZÓLÓ 15/2021.(XI.18.) ÖNKORMÁNYZATI RENDELET MÓDOSÍTÁSÁRÓL

**Jegyzőkönyv**

Készült: az Üllés Nagyközségi Önkormányzat Képviselőtestületének 2022. november 18-i munkaterv szerinti, nyílt ülésén.

Helye: Polgármesteri Hivatal, Tárgyaló

Az ülés kezdetekor jelen vannak: Nagy Attila Gyula polgármester, Juhász Attila alpolgármester, Dudás János, Meszesné Volkovics Szilvia és Mészáros Marcell képviselők

Távolmaradását előzetesen jelezte: Dr. Faragó-Mészáros Judit képviselő és Fodorné Bodrogi Judit képviselők

Tanácskozási joggal meghívottak közül jelen van:

Dr. Borbás Zsuzsanna jegyző, Czékus Péter műszaki ügyintéző

Jegyzőkönyvvezető: Balogh Márta igazgatási előadó

Nagy Attila Gyula polgármester: köszönti a nyílt ülés résztvevőit.

Korábban szóba került a közvilágítás részleges lekapcsolásának lehetősége. Utánajártak a spórolás különböző módozatainak, erről szeretné tájékoztatni napirend előtt a jelenlévőket. 11 trafóállomás van a településen. A közvilágítás a főutat is érinti. Ha az önkormányzat éjfél és 4 óra között le szeretné kapcsoltatni a közvilágítást, az érintheti-e a főutat? Ezt nem tudja, utána kell nézni. Ha le szeretnék kapcsoltatni időszakosan a közvilágítást, ahhoz trafónként egy kb. 50.000 Ft értékű eszközt kell beépíteni, mely az időkapcsolót is magában foglalja.

Ha mind a 11 trafót nézik, az időkapcsoló telepítésének költsége még mindig kevesebb, mint az az áramdíj, amit a felhelyezés nélkül kifizetnének.

Annak, mint mondta, utána kell járni, hogy a főúton lekapcsolható-e a közvilágítás? Abban nem biztos, hogy a Magyar Közút, vagy a KPM ehhez hozzájárul.

Czékus Péter műszaki ügyintéző: négy, vagy öt trafóállomást érint a főutca.

Nagy Attila Gyula polgármester: sem a környező települések önkormányzatai, sem a kistérség nem döntött a kérdésben. Azt tudja, hogy Mórahalom szándékozik lekapcsolni, de a végleges döntést, még nem hozták meg.

Dr. Borbás Zsuzsanna jegyző: a kistérség sürgeti az önkormányzatokat azért, hogy foglalkozzanak az üggyel. A 23-i társulási tanácsülésre kellene a döntés.

Czékus Péter műszaki ügyintéző: van még más opció is: az MVM szeretne ledes pályázatot kiírni.

Nagy Attila Gyula polgármester: azzal egyelőre ne foglalkozzanak, lesz TOP-os pályázat, azt részesítsék előnyben.

Czékus Péter műszaki ügyintéző: egy harmadik opció minden második közvilágítási izzó kitekerése - ez izzónként 8-10.000 Ft-os költséget jelentene.

Dr. Borbás Zsuzsanna jegyző: költségtakarékosság szempontjából ő az elsőként elhangzott ötletet támogatná.

Juhász Attila alpolgármester: tudják-e, hogy mennyit spórolnának meg összegszerűen?

Nagy Attila Gyula polgármester: ha minden ezen az áron marad, akkor jövőre 15 millió Ft körül lesz a közvilágítás díja. Annak felét sajnos nem tudják megspórolni, hiszen a főút lekapcsolásával szerinte nem tudnak számolni.

Dr. Borbás Zsuzsanna jegyző: Mórahalom miért sürgeti őket, van kapcsolódási pont a közvilágítás területén Üllés, Mórahalom és a járási települések között?

Nagy Attila Gyula polgármester: nincs, egészen egyszerűen Mórahalom csak egységes kommunikációt, intézkedést szeretne kialakítani a településeken.

Juhász Attila alpolgármester: hány közvilágítási lámpatest van a faluban? Melyik lenne az észszerűbb, olcsóbb? Trafóállomásonként az 50.000 Ft-ot kifizetni, vagy minden második közvilágítási lámpát kitekerve izzónként 8.000-10.000 Ft-ot fizetni?

Nagy Attila Gyula polgármester: a településen kb. 1000 lámpatest van összesen. Abból, ha 500 db-ot lekapcsolnak lámpatestenként 10.000 Ft-ért, az összesen 5 millió Ft-os kiadást jelent, – trafóállomásként az időzítő beépítése olcsóbbnak tűnik.

Czékus Péter műszaki ügyintéző: igen, annál is inkább, mivel a lámpák visszakapcsolásának újabb költségei vannak, melyek jelenleg nem ismertek.

Nagy Attila Gyula polgármester: minden második izzó kitekertetése több milliós tétel, nem biztos, hogy behozná az árát. Az éjféltől 4 óráig szüneteltetett közvilágítás gondolatát viszont nem veti el, főleg, ha a többi település is ebben gondolkodik. A 23-i társulási tanács ülésére járjanak utána, hogy függetlenül a trafóállomásoktól, a főúton egységesen működtethető-e a közvilágítás – mert szerinte az kötelező.

Czékus Péter műszaki ügyintéző: azon trafóállomások esetében, ahova „beleesik” a főút, az utcákban működtethető időzítést még egyeztetni kellene az MVM -el.

Nagy Attila Gyula polgármester: még ha az 550.000 Ft-on felül plusz kiadást is igényelne az időzítőkapcsolós közvilágítási konstrukció, 1 millió Ft alatt még megérné, felette már nem.

Czékus Péter műszaki ügyintéző: az utóbb elmondott verzióval 30-40 %-os megtakarítás érhető el.

Nagy Attila Gyula polgármester: az 5-6 millió Ft.

Dr. Borbás Zsuzsanna jegyző: járjanak utána, egyeztessenek a kistérséggel 23-án és akkor már esetlegesen december 6-án tudnak dönteni az ügyben.

*Nagy Attila Gyula polgármester 10.39 órakor távozik az ülésteremből, az ülés vezetését Juhász Attila alpolgármesternek adja át.*

Juhász Attila alpolgármester: Nagy Attila Gyula polgármester távollétében megállapítja, a Képviselőtestület 7 tagjából 4 fő jelen van, így az ülést határozatképesnek nyilvánítja.

Javasolja a napirendek meghívó szerinti elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**153/2022.(XI.18.) önkormányzati határozat**

**Tárgy:** A Képviselőtestület 2022. november 18-i munkaterv szerinti, nyílt ülésének napirendi pontjai

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2022. november 18-i munkaterv szerinti, nyílt ülésének napirendjét az alábbiak szerint határozza meg:

**1.) ) Beszámoló a lejárt határidejű határozatok végrehajtásáról**

Előadó: Nagy Attila Gyula polgármester

**2.)Rendelet-tervezet az Önkormányzati tulajdonú bérlakások és nem lakás célú helyiségek bérbeadásáról**

Előadó: Nagy Attila Gyula polgármester

**3.) Rendelet-tervezet az élelmezési nyersanyagköltségről és étkezési díjakról szóló 12/2022. (VIII.05.) önkormányzati rendelet módosításáról**

Előadó: Nagy Attila Gyula polgármester

**4.) Rendelet-tervezet „A személyes gondoskodást nyújtó szociális ellátásokról és azok térítési díjairól” szóló 16/2021. (XI. 18.) önkormányzati rendelet módosításáról**

Előadó: Nagy Attila Gyula polgármester

**5.) Rendelet-tervezet A gyermekvédelem helyi rendszeréről szóló 15/2021.(XI.18.)önkormányzati rendelet módosításáról**

Előadó: Nagy Attila Gyula polgármester

**6.)** **Üllés Nagyközség 2023. évi belső ellenőrzési programja és a 2023. évi ellenőrzési terv időrendi táblázata**

Előadó: Nagy Attila Gyula polgármester

**7.) Használati és Szolgáltatási Szabályzat módosítása**

Előadó: Nagy Attila Gyula polgármester

**Aktuális kérdések**

**8.) Döntés az Önkormányzat tulajdonában lévő ingatlanok értékesítéséről**

Előadó: Nagy Attila Gyula polgármester

**9.)** **Igazgatási szünet elrendelése**

Előadó: Nagy Attila Gyula polgármester

**10.) A Magyar Telekom Nyrt. és Üllés Nagyközségi Önkormányzat közötti bérleti szerződés**

**1. sz. módosítása**

Előadó: Nagy Attila Gyula polgármester

**11.) Megállapodás-módosítás vérminták levételére és szállítására vonatkozó feladatok**

**ellátására**

Előadó: Nagy Attila Gyula polgármester

**12) Haszonbérleti díj meghatározása**

Előadó: Nagy Attila Gyula polgármester

**13.) Szálláshely elnevezés**

Előadó: Nagy Attila Gyula polgármester

**14.) MERCEDES-BENZ SPRINTER típusú autóbusz, valamint a FORD TOURNEO**

**típusú mikrobusz üzemeltetési szabályzata**

Előadó: Nagy Attila Gyula polgármester

**15.) Villamosenergia központosított közbeszerzési eljáráshoz csatlakozás**

Előadó: Nagy Attila Gyula polgármester

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**1.) Napirend**

**Beszámoló a lejárt határidejű határozatok végrehajtásáról**

Előadó: Juhász Attila polgármester

*(az előterjesztés a jegyzőkönyv 3. számú melléklete)*

Juhász Attila alpolgármester: mindenki megkapta az előterjesztést. Ebben szerepelnek azok a határozatok, amelyeket a testület az előző munkaterv szerinti ülésen meghozott, illetve azok végrehajtása is. Kérdés, észrevétel van-e?

Kérdés, észrevétel? Amennyiben nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**154/2022.(XI.18.) önkormányzati határozat**

**Tárgy**: Tájékoztató lejárt határidejű képviselőtestületi határozatok végrehajtásáról

**H A T Á R O Z A T**

Üllés Nagyközség Képviselőtestülete a „Tájékoztató lejárt határidejű képviselőtestületi határozatok végrehajtásáról” szóló polgármesteri beszámolót áttekintette, és azt a melléklet szerint elfogadja.

Határidő: -

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2) Irattár

**2.) Napirend**

**Rendelet-tervezet az Önkormányzati tulajdonú bérlakások és nem lakás célú helyiségek bérbeadásáról**

Előadó: Juhász Attila alpolgármester

*(az előterjesztés a jegyzőkönyv 4. számú melléklete)*

Juhász Attila alpolgármester: a rendelet-tervezet anyagát a képviselőknek megküldték. A covid járvány miatt eddig nem volt lehetőség a bérleti díjak emelésére.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a tervezet melléklet szerinti elfogadásával egyetért.

Juhász Attila alpolgármester: kérdés, észrevétel van-e? Ha nincs, javasolja a rendelet-tervezet elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT 19/2022.(XI.19.) ÖNKORMÁNYZATI RENDELETE AZ ÖNKORMÁNYZATI TULAJDONÚ BÉRLAKÁSOK ÉS NEM LAKÁS CÉLÚ HELYISÉGEK BÉRBEADÁSÁRÓL

*(a rendelet teljes szövegét az 5. sz. melléklet tartalmazza)*

**3.) Napirend**

**Rendelet-tervezet az élelmezési nyersanyagköltségről és étkezési díjakról szóló 12/2022. (VIII.05.) önkormányzati rendelet módosításáról**

Előadó: Juhász Attila alpolgármester

*(az előterjesztés a jegyzőkönyv 6. számú melléklete)*

Juhász Attila alpolgármester: a rendelet-tervezet anyagát a képviselőknek megküldték.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a tervezet melléklet szerinti elfogadásával egyetért.

Juhász Attila alpolgármester: kérdés, észrevétel van-e? Ha nincs, javasolja a rendelet-tervezet elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT 20/2022.(XI.19.) ÖNKORMÁNYZATI RENDELETE AZ ÉLELMEZÉSI NYERSANYAGKÖLTSÉGRŐL ÉS ÉTKEZÉSI DÍJAKRÓL SZÓLÓ 12/2022.(VIII.05.) ÖNKORMÁNYZATI RENDELET MÓDOSÍTÁSÁRÓL

*(a rendelet teljes szövegét az 7. sz. melléklet tartalmazza)*

*Czékus Péter műszaki ügyintéző 10.42 órakor távozott az ülésteremből*

**4.) Napirend**

**Rendelet-tervezet „A személyes gondoskodást nyújtó szociális ellátásokról és azok térítési díjairól” szóló 16/2021. (XI. 18.) önkormányzati rendelet módosításáról**

Előadó: Juhász Attila alpolgármester

*(az előterjesztés a jegyzőkönyv 8. számú melléklete)*

Juhász Attila alpolgármester: a rendelet-tervezet anyagát a képviselőknek megküldték.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a tervezet melléklet szerinti elfogadásával egyetért.

Juhász Attila alpolgármester: kérdés, észrevétel van-e? Ha nincs, javasolja a rendelet-tervezet elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT 21/2022.(XI.19.) ÖNKORMÁNYZATI RENDELETE A SZEMÉLYES GONDOSKODÁST NYÚJTÓ SZOCIÁLIS ELLÁTÁSOKRÓL ÉS AZOK TÉRÍTÉSI DÍJAIRÓL SZÓLÓ 16/2021.(XI.18.) ÖNKORMÁNYZATI RENDELET MÓDOSÍTÁSÁRÓL

*(a rendelet teljes szövegét az 9. sz. melléklet tartalmazza)*

**5.) Napirend**

**Rendelet-tervezet A gyermekvédelem helyi rendszeréről szóló 15/2021.(XI.18.)önkormányzati rendelet módosításáról**

Előadó: Juhász Attila alpolgármester

*(az előterjesztés a jegyzőkönyv 10. számú melléklete)*

Juhász Attila alpolgármester: a rendelet-tervezet anyagát a képviselőknek megküldték.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a tervezet melléklet szerinti elfogadásával egyetért.

Juhász Attila alpolgármester: kérdés, észrevétel van-e? Ha nincs, javasolja a rendelet-tervezet elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi rendeletet alkotja:

ÜLLÉS NAGYKÖZSÉGI ÖNKORMÁNYZAT 22/2022.(XI.19.) ÖNKORMÁNYZATI RENDELETE A GYERMEKVÉDELEM HELYI RENDSZERÉRŐL SZÓLÓ 15/2021.(XI.18.) ÖNKORMÁNYZATI RENDELET MÓDOSÍTÁSÁRÓL

*(a rendelet teljes szövegét az 11. sz. melléklet tartalmazza)*

**6.) Napirend**

**Üllés Nagyközség 2023. évi belső ellenőrzési programja és a 2023. évi ellenőrzési terv időrendi táblázata**

Előadó: Juhász Attila alpolgármester

*(az előterjesztés a jegyzőkönyv 12. számú melléklete)*

Juhász Attila alpolgármester: az előterjesztés anyagát a képviselőknek megküldték.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a határozati javaslat elfogadásával egyetért.

Juhász Attila alpolgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**155/2022.(XI.18.) önkormányzati határozat**

**Tárgy:** Üllés Nagyközség 2023. évi belső ellenőrzési programja és a 2023. évi ellenőrzési terv időrendi táblázata

**H A T Á R O Z A T**

Üllés Nagyközségi Önkormányzat Képviselőtestülete az önkormányzat és költségvetési szervei 2023. évre vonatkozó *(stratégiai ellenőrzési tervben és a kockázatelemzés alapján felállított prioritásokon, valamint a belső ellenőrzés rendelkezésére álló erőforrásokon alapuló)* belső ellenőrzési program tervezetét és időrendi táblázatát a melléklet szerint elfogadja.

Felelős: Fáncsik Judit pénzügyi-gazdálkodási csoportvezető

Határidő: 2022. december 31.

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Fáncsik Judit pénzügyi-gazdálkodási csoportvezető
4. intézményvezetők
5. irattár

**7.) Napirend**

**Használati és Szolgáltatási Szabályzat módosítása**

Előadó: Juhász Attila alpolgármester

*(az előterjesztés a jegyzőkönyv 13. számú melléklete)*

Juhász Attila alpolgármester: az előterjesztés anyagát a képviselőknek megküldték.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a határozati javaslat elfogadásával egyetért.

Juhász Attila alpolgármester: a bizottsági ülésen, kérdésként merült fel, hogy aki az önkormányzati épületeket, helyiségeket bérli, milyen rezsidíjjal számoljon. A testületi ülésre utánanéztek, a gázt 1115 Ft/m3, a villanyt 170 Ft/KW áron számolják majd el a bérbevevőknek.

Meszesné Volkovics Szilvia képviselő: a legtöbb intézmény esetében ez már így is történik, a Napos piac épületénél kérte a szabályzatot kiegészíteni.

Juhász Attila alpolgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**156/2022. (XI.18.) önkormányzati határozat**

**Tárgy:** Használati és Szolgáltatási Szabályzat módosítása

**H A T Á R O Z A T**

1.) Üllés Nagyközségi Önkormányzat Képviselő-testülete Üllés Nagyközségi Önkormányzat használatba adási és szolgáltatási díjszabásait tartalmazó Használati és Szolgáltatási Szabályzat módosító tervezetét áttekintette és azt a melléklet szerint 2022. november 19. napjával történő hatálybalépéssel elfogadja.

2.) A Képviselőtestület felkéri Dr. Borbás Zsuzsanna jegyzőt, hogy a 2022. november 19. hatályba lépő szabályzat kihirdetéséről intézkedjen.

Határidő: 2022. november 19.

Felelős: Balogh Márta igazgatási ügyintéző

Erről jegyzőkönyvi kivonaton értesítést kap:

1)Nagy Attila Gyula polgármester

2)önkormányzati intézmények vezetői

3)Irattár

**Aktuális kérdések**

**8.) Napirend**

**Döntés az Önkormányzat tulajdonában lévő ingatlanok értékesítéséről**

Előadó: Juhász Attila alpolgármester

*(az előterjesztés a jegyzőkönyv 14. számú melléklete)*

Juhász Attila alpolgármester: az előterjesztés anyagát a képviselőknek megküldték

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a határozati javaslat elfogadásával egyetért, a földek minimális vételárának meghatározását 120 Ft/m2 áron javasolja rögzíteni. A későbbi esetleges ármódosítást a jelentkezők számától tennék függővé.

Juhász Attila alpolgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**157/2022. (XI. 18.) önkormányzati határozat**

**Tárgy:** Döntés az Önkormányzat tulajdonában lévő ingatlanok értékesítéséről

**H A T Á R O Z A T**

1. Üllés Nagyközségi Önkormányzat Képviselő-testülete az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól szóló 13/2021. (X. 19.) önkormányzati rendelet (továbbiakban: Vagyonrendelet)13. § (3) bekezdése alapján úgy határoz, hogy az önkormányzat tulajdonát képező 031/68, 031/152, 073/93, 093/131, 095/57, 0109/55, 0109/56, 0138/3, 0138/13, 0138/14, 096/46 és 072/23 helyrajzi számú ingatlanokat értékesíti.
2. A Képviselő-testület az ingatlanok minimális vételárát 120,- Ft/m2-ben határozza meg.
3. A Képviselő-testület felhatalmazza a jegyzőt arra, hogy a Vagyonrendeletbe foglalt rendelkezések figyelembevételével az értékesítésekhez szükséges intézkedéseket megtegye, az értékesítési eljárást folytassa le, majd a legkedvezőbb árajánlatot nyújtó ajánlatot terjessze a Képviselő-testület elé.
4. A Képviselő-testület felkéri a Jegyzőt, hogy az 1.) pontban szereplő ingatlanok értékesítésére vonatkozó felhívást 15 napra az Önkormányzat hirdetőtáblájára, valamint internetes honlapján közzé tegye.

**Határidő:** azonnal

**Felelős:** Nagy Attila Gyula polgármester

Dr. Borbás Zsuzsanna jegyző

Czékus Péter műszaki ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Czékus Péter műszaki ügyintéző
4. Irattár

**9.) Napirend**

**Igazgatási szünet elrendelése**

Előadó: Juhász Attila alpolgármester

*(az előterjesztés a jegyzőkönyv 15. számú melléklete)*

Juhász Attila alpolgármester: az előterjesztés anyagát a képviselőknek megküldték, mely két határozati javaslatot tartalmaz.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság javasolja a korábban elfogadott téli igazgatási szünet időtartamának kiterjesztését, azonban egy határozatba foglalva.

Dr. Borbás Zsuzsanna jegyző: az előterjesztés elkészülte óta megszületett a 460/2022.(XI.10.) Korm. rendelet, mely felhatalmazást adott a képviselőtestületeknek a téli igazgatási szünet elrendelésére, ami meg kell, hogy egyezzen a kormánytisztviselőkre vonatkozó időtartammal. Eredetileg két határozati javaslat készült a tárgyban, ő 1 határozatot javasol, fókuszálva a kormányhatározatban foglaltakra, azzal a kiegészítéssel, hogy a Képviselőtestület február 14-én meghozott határozatában rögzített téli igazgatási szünetre vonatkozó rendelkezéseket helyezzék hatályon kívül.

A határozati javaslatok szövege egy határozatban így módosulna:

1.) Üllés Nagyközségi Önkormányzat Képviselőtestülete az Üllési Polgármesteri Hivatalban foglalkoztatott személyekre kiterjedően *- a különleges jogállású szerveknél és a helyi önkormányzatok képviselő-testületeinek hivatalánál elrendelhető igazgatási szünetre alkalmazandó veszélyhelyzeti szabályokról szóló 460/2022.(XI.10.)Korm. rendelet (továbbiakban: Rendelet), melynek 1.§ (1) b) pontja alapján -* a téli igazgatási szünetet 2022. december 22 – 2023. január 6. napjáig állapítja meg.

Ezzel egyidejűleg a Képviselőtestület 34/2022.(II.14.)önkormányzati határozatának 1.) pontjában a téli igazgatási szünetre vonatkozó rendelkezéseket hatályon kívül helyezi.

2.) A Képviselőtestület elrendeli, hogy az igazgatási szünet ideje alatt a Hivatalban foglalkoztatott személyek részére a rendes szabadságot ki kell adni, illetve a rendes szabadságot a 2022. évi, illetve a 2023. évi szabadság terhére ki kell venni.

(3) Az igazgatási szünet idejére az Önkormányzat működéséhez feltétlenül szükséges halaszthatatlan feladat elvégzése érdekében a jegyző a rendes szabadság kivétele alól részben vagy egészben felmentést adhat.

Határidő: 2022. november 30.

Felelős: Balogh Márta igazgatási ügyintéző

Juhász Attila alpolgármester: kérdés, észrevétel van-e? Amennyiben nincs, úgy javasolja a jegyzőnő által javasoltak szerint a 2 db határozati javaslat helyett 1 határozati javaslat elfogadását mely szerint a téli igazgatási szünet 2022. december 22-2023. január 6-ig tartson, azzal, hogy a Képviselőtestület 34/2022.(II.14.)önkormányzati határozata 1.) pontjában szereplő téli igazgatási szünetre vonatkozó rendelkezéseket helyezze hatályon kívül - melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**158/2022.(XI.18.)önkormányzati határozat**

**Tárgy:** 2023. téli igazgatási szünet elrendelése

**H A T Á RO Z A T**

1.) Üllés Nagyközségi Önkormányzat Képviselőtestülete az Üllési Polgármesteri Hivatalban foglalkoztatott személyekre kiterjedően *- a különleges jogállású szerveknél és a helyi önkormányzatok képviselő-testületeinek hivatalánál elrendelhető igazgatási szünetre alkalmazandó veszélyhelyzeti szabályokról szóló 460/2022.(XI.10.)Korm. rendelet (továbbiakban: Rendelet), melynek 1.§ (1) b) pontja alapján -* a téli igazgatási szünetet 2022. december 22 – 2023. január 6. napjáig állapítja meg.

Ezzel egyidejűleg a Képviselőtestület 34/2022.(II.14.)önkormányzati határozatának 1.) pontjában a téli igazgatási szünetre vonatkozó rendelkezéseket hatályon kívül helyezi.

2.) A Képviselőtestület elrendeli, hogy az igazgatási szünet ideje alatt a Hivatalban foglalkoztatott személyek részére a rendes szabadságot ki kell adni, illetve a rendes szabadságot a 2022. évi, illetve a 2023. évi szabadság terhére ki kell venni.

(3) Az igazgatási szünet idejére az Önkormányzat működéséhez feltétlenül szükséges halaszthatatlan feladat elvégzése érdekében a jegyző a rendes szabadság kivétele alól részben vagy egészben felmentést adhat.

Határidő: 2022. november 30.

Felelős: Balogh Márta igazgatási ügyintéző

Erről jegyzőkönyvi kivonaton értesül:

1) Nagy Attila Gyula polgármester

2.) Dr. Borbás Zsuzsanna jegyző

3.) Balogh Márta igazgatási ügyintő által – az Üllési Körképben foglaltak szerint a település lakossága

4) Irattár

**10.) Napirend**

**A Magyar Telekom Nyrt. és Üllés Nagyközségi Önkormányzat közötti**

**bérleti szerződés 1. sz. módosítása**

Előadó: Juhász Attila alpolgármester

*(az előterjesztés a jegyzőkönyv 16. számú melléklete)*

Juhász Attila alpolgármester: az előterjesztés anyagát a képviselőknek megküldték. Az előző szerződés időtartama lejárt.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a határozati javaslat elfogadásával egyetért.

Juhász Attila alpolgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**159/2022. (XI.18.) önkormányzati határozat**

**Tárgy:** A Magyar Telekom Nyrt. és Üllés Nagyközségi Önkormányzat közötti bérleti szerződés 1. számú módosítása

**H A T Á R O Z A T**

1. Üllés Nagyközségi Önkormányzat Képviselő-testülete a Magyar Telekom Nyrt. és Üllés Nagyközségi Önkormányzata között 2017. november 8-án létrejött bérleti szerződés 1. sz. módosítását az előterjesztés melléklete szerinti tartalommal jóváhagyja.

2. A Képviselő-testület felhatalmazza a Polgármestert arra, hogy a bérleti szerződést aláírja.

**Határidő:** azonnal

**Felelős:** Nagy Attila Gyula polgármester

Dr. Borbás Zsuzsanna jegyző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Magyar Telekom Nyrt. 1013 Budapest, Krisztina krt. 55.
4. Irattár

**11.) Napirend**

**Megállapodás-módosítás vérminták levételére és szállítására vonatkozó feladatok ellátására**

Előadó: Juhász Attila alpolgármester

*(az előterjesztés a jegyzőkönyv 17. számú melléklete)*

Juhász Attila alpolgármester: az előterjesztés anyagát a képviselőknek megküldték.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a határozati javaslat elfogadásával egyetért. Örömüket fejezik ki, hogy ez a szolgáltatás a lakosság rendelkezésére áll.

Juhász Attila alpolgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**160/2022. (XI.18.) önkormányzati határozat**

**Tárgy:** Megállapodás-módosítás vérminták levételére és szállítására vonatkozó feladatok ellátására

**H A T Á R O Z A T**

Üllés Nagyközségi Önkormányzat Képviselő-testülete az előterjesztés melléklete szerinti tartalommal jóváhagyja a vérminták levételére és szállítására vonatkozó feladatok ellátásáról szóló megállapodás módosítását.

Határidő: azonnal

Felelős: Dr. Borbás Zsuzsanna jegyző

Erről jegyzőkönyvi kivonaton értesítést kap:

1)Nagy Attila Gyula polgármester

2.) Dr. Borbás Zsuzsanna jegyző

3.) Fáncsik Judit pénzügyi-gazdálkodási csoportvezető

4.) Czékusné Dr. Csonka Erika Gabriella háziorvos

5.) Irattár

**12.) Napirend**

**Haszonbérleti díj meghatározása**

Előadó: Juhász Attila alpolgármester

*(az előterjesztés a jegyzőkönyv 18. számú melléklete)*

Juhász Attila alpolgármester: az előterjesztés anyagát a képviselőknek megküldték.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a határozati javaslat elfogadásával egyetért azzal a kikötéssel, hogy a díjmódosítás a meglévő szerződések esetében azok lejárta után lépjen hatályba.

Juhász Attila alpolgármester: kérdés, észrevétel van-e? Ha nincs, javasolja a határozati javaslat – bizottsági javaslattal történő - elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**161/2022.(XI.18.)önkormányzati határozat**

**Tárgy:** Haszonbérleti díj meghatározása

**H A T Á R O Z A T**

Üllés Nagyközség Képviselőtestülete a mellékelt haszonbérleti földek bérleti díját 2023. január 1. napjával 7 Ft/m2/év összegben határozza meg azzal a kikötéssel, hogy a már bérbeadott földek esetében a díjemelést a szerződés lejártát követő naptól kell alkalmazni.

A Képviselőtestület felkéri Dr. Borbás Zsuzsanna jegyzőt, hogy a haszonbérleti díjak emelésével kapcsolatos intézkedéseket tegye meg.

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Gazdálkodási ügyintéző
4. Haszonbérletet intéző ügyintéző
5. irattár

**13.) Napirend**

**Szálláshely elnevezés**

Előadó: Juhász Attila alpolgármester

*(az előterjesztés a jegyzőkönyv 19. számú melléklete)*

Juhász Attila alpolgármester: az előterjesztés anyagát a képviselőknek megküldték

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a határozati javaslat elfogadásával egyetért.

Juhász Attila alpolgármester: szó volt róla, hogy az üzemeltetést a Déryné Művelődési Ház és Könyvtár végezné.

Dr. Borbás Zsuzsanna jegyző: az üzemeltetés elindulása előtt regisztrálni, minősíttetni kell a szálláshelyet, illetve a működési engedélyt meg kell kérni. A pályázatban egy személy foglalkoztatása szerepel. A szálláshely üzemeltetésével napi szintű és folyamatos adminisztrációs feladatok lesznek. Azt, hogy pontosan melyik intézmény viszi majd ezt, a későbbiekben döntik el. Az már biztos, hogy kettős könyvvitelt kell alkalmazni az önkormányzatnál, mert a szállásadás vállalkozási tevékenység.

Juhász Attila alpolgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**162/2022. (XI. 18.) önkormányzati határozat**

**Tárgy:** Szálláshely elnevezése

**H A T Á R O Z A T**

1. Üllés Nagyközségi Önkormányzat Képviselő-testülete az Üllés, Dorozsmai út 55. szám alatti ingatlanban kialakított szálláshely elnevezését az alábbiakban állapítja meg:

**„Babarczi Vendégház”**

1. A Képviselő-testület felkéri a jegyzőt, hogy a szálláshellyel összefüggő regisztrációs, minősítési és egyéb adminisztrációs feladatok végrehajtására vonatkozó intézkedéseket megtegye.

Határidő: azonnal

Felelős: Dr. Borbás Zsuzsanna jegyző

Erről jegyzőkönyvi kivonaton értesítést kap:

1)Nagy Attila Gyula polgármester

2.) Dr. Borbás Zsuzsanna jegyző

3.) Fáncsik Judit pénzügyi-gazdálkodási csoportvezető

4.) Bognárné Dr. Babarczi Edit Budapest

5.) Babarczi Péter János Kiskunhalas

6.) Irattár

**14.) Napirend**

**MERCEDES-BENZ SPRINTER típusú autóbusz, valamint a FORD TOURNEO típusú mikrobusz üzemeltetési szabályzata**

Előadó: Juhász Attila alpolgármester

*(az előterjesztés a jegyzőkönyv 20. számú melléklete)*

Juhász Attila alpolgármester: az előterjesztés anyagát a képviselőknek megküldték. Az üzemanyagárak emelkedésével aktuális volt a szabályzatok áttekintése, újra szabályozása.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a határozati javaslat elfogadásával egyetért.

Juhász Attila alpolgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**163/2022. (XI.18.) önkormányzati határozat**

**Tárgy:** MERCEDES-BENZ SPRINTER típusú autóbusz, valamint a FORD TOURNEO típusú mikrobusz üzemeltetési szabályzata

**H A T Á R O Z A T**

1. Üllés Nagyközségi Önkormányzat Képviselő-testülete a PMR-183 forgalmi rendszámú MERCEDES-BENZ Sprinter típusú autóbusz üzemeltetési szabályzatát az előterjesztés 1. sz. Melléklete szerint jóváhagyja.
2. Üllés Nagyközségi Önkormányzat Képviselő-testülete a PNF-655 forgalmi rendszámú FORD TOURNEO típusú mikrobusz üzemeltetési szabályzatát az előterjesztés 2. sz. Melléklete szerint jóváhagyja.
3. A Képviselő-testület felkéri a jegyzőt, hogy a szabályzatok kihirdetéséről, valamint a szabályzat hatálya alá tartozó szervek részére történő megküldésről gondoskodjon.

**Határidő**: azonnal

**Felelős:** Dr. Borbás Zsuzsanna jegyző

Czékus Péter műszaki ügyintéző

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Czékus Péter műszaki ügyintéző
4. Szabályzat hatálya alá tartozó szervek
5. Irattár

**15.) Napirend**

**Villamosenergia központosított közbeszerzési eljáráshoz csatlakozás**

Előadó: Juhász Attila alpolgármester

*(az előterjesztés a jegyzőkönyv 21. számú melléklete)*

Juhász Attila alpolgármester: az előterjesztés anyagát a képviselőknek megküldték. A csatlakozással remélhetőleg egy „barátságosabb” díjszabás kerülne megállapításra.

Az anyagot a Pénzügyi- és Ügyrendi Bizottság is áttekintette. Átadja a szót a bizottság elnökének.

Dudás János PÜB elnöke: a bizottság a határozati javaslat elfogadásával egyetért.

Dr. Borbás Zsuzsanna jegyző: a központosított közbeszerzési eljáráshoz való csatlakozás mellett az önkormányzat egyénileg is kér árajánlatot – ez biztonságot, kiszámíthatóság ad.

Juhász Attila alpolgármester: ha végső menedékes fogyasztóként kedvezőbb árajánlatot kapnának, kötelező nekik a központosított eljáráshoz csatlakozni?

Dr. Borbás Zsuzsanna jegyző: az intézmények közül pl. a legnagyobb fogyasztó a konyha, nem lehet végső menedékes, ő nem az egyetemes szolgáltatási körbe tartozik.

Juhász Attila alpolgármester: kérdés, észrevétel van-e? Ha nincs, javasolja a határozati javaslat elfogadását, melyet szavazásra bocsát.

A Képviselőtestület 4 igen szavazattal a javaslattal egyetért, és az alábbi határozatot hozza:

**164/2022. (XI. 18.) önkormányzati határozat**

**Tárgy:** Villamosenergia központosított közbeszerzési eljáráshoz csatlakozás

**H A T Á R O Z A T**

1. Üllés Nagyközségi Önkormányzat Képviselő-testülete úgy dönt, hogy a Homokháti Kistérség Többcélú Társulása keretében a villamos energia központosított közbeszerzéséhez csatlakozni kíván.
2. A Képviselő-testület felhatalmazza a Homokháti Kistérség Többcélú Társulása Elnökét arra, hogy a 2023. évi villamosenergia központosított közbeszerzésével kapcsolatos eljárás sikeres lefolytatása érdekében az eljárás lefolytatásával közbeszerzési szakértőt bízzon meg, a szükséges jognyilatkozatokat a Szervezet nevében megtegye és a központosított közbeszerzés sikeres lefolytatása érdekében teljes körűen eljárjon.

Határidő: azonnal

Felelős: Nagy Attila Gyula polgármester

Dr. Borbás Zsuzsanna jegyző

Erről jegyzőkönyvi kivonaton értesítést kap:

1)Nagy Attila Gyula polgármester

2.) Dr. Borbás Zsuzsanna jegyző

3.) Fáncsik Judit pénzügyi-gazdálkodási csoportvezető

4.) Nógrádi Zoltán a Homokháti Kistérség Többcélú Társulás Elnöke

5.) Irattár

Juhász Attila alpolgármester: az ülés keretében van-e egyéb észrevétel, javaslat, hozzászólás?

Meszesné Volkovics Szilvia képviselő: szeretné tájékoztatni a résztvevőket, hogy az Üllési Nyugdíjas Klubnál a tegnapi nap folyamán vezetőváltás történt. A jelenlegi vezető, Farkas Györgyné helyett Patyik Ferencné került megválasztásra.

Juhász Attila alpolgármester: megköszöni a részvételt, a nyílt ülést 10 óra 40 perckor bezárja.

K.m.f.

Nagy Attila Gyula Dr. Borbás Zsuzsanna

polgármester jegyző

Juhász Attila

alpolgármester